**РАЗДЕЛ Х. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Настоящата обществена поръчка ще бъде възложена въз основа на икономически най-изгодната оферта по критерий: ***„оптимално съотношение качество/цена“***. Допуснатите до оценка оферти на участниците ще бъдат оценявани въз основа на методика за определяне на комплексна оценка, изчислена на база на включените показатели в нея, като на първо място се класира офертата с най-висока комплексна оценка.

Комплексната оценка се определя на база следните показатели:

А) ТЕХНИЧЕСКИ ПОКАЗАТЕЛ (ТП) – Оценява качеството на предложените организация и начин на изпълнение на дейностите по проектиране и строителство и е с относителна тежест 60 %;

Б) ФИНАНСОВ ПОКАЗАТЕЛ (ФП) – Оценява предложената от участника цена за изпълнение на строителството на обекта и на дейностите по проектиране и осъществяване на авторски надзор и е с относителна тежест 40 %.

Комплексната оценка (КО) на офертата на участник се изчислява по следната формула: **КО = ТП х 60 % + ФП х 40 %**

Максималната възможна стойност на КО е 100 точки!

**Оценките по горепосочените показатели се формират и определят по следния начин:**

**А) ТЕХНИЧЕСКИ ПОКАЗАТЕЛ (ТП)** – Оценява се предложената цялостна организация на работа, както и начинът, по който ще бъдат изпълнени дейностите по проектиране и строителните работи.

Включването на предложената от участника организация на работа като показател за оценка цели да се оцени ефективността при изпълнението на дейностите по проектиране и извършване на строителните работи и управлението на човешките ресурси, ангажирани в горепосочените процеси. В този смисъл е важно участниците да демонстрират, че при изпълнение на дейностите, включени в предмета на поръчката, ще осъществяват адекватен вътрешен контрол, които ще осигури качествено и срочно завършване на работата. Отчетено е и изискването по чл. 70, ал. 9 от ЗОП, съгласно което при обществена поръчка с обект проектиране и изпълнение на строителство показателите за оценка трябва да включват характеристики, относими към всяка от двете дейности.

В тази връзка Техническият показател (ТП) съдържа следните подпоказатели:

|  |  |
| --- | --- |
| **ТЕХНИЧЕСКИ ПОКАЗАТЕЛ (ТП)** | ***Максимален брой точки – 100 точки*** |
| *Организация на персонала по време на изпълнение на дейностите по проектиране, строителство и авторски надзор –* ***ТП1*** | 40 точки |
| *Начин на изпълнение на проектирането и строителството –* ***ТП2*** | 60 точки |

Оценката по Техническия показател се формира, както следва: **ТП = ТП1 + ТП2**

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на възложителя и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

**Предложението на участника за изпълнение на поръчката следва да съдържа като минимум:**

1. Посочване на **Времето за завършване на обекта** (времето за проектиране и изпълнение на строително-монтажни работи на обекта);

2. Описание на **Технологичния процес и технологичните елементи**;

3. Представяне на **Технологична схема, Генерален план** и схеми по преценка на участника;

4. Представяне на **Списък на машинно-технологичното оборудване на станцията**;

5. Описание на **Методологията за изпълнение на работите**, включени в предмета на поръчката, вкл. режим на експлоатация на пречиствателната станция по време на строителството;

6. Представяне на **Организационна схема на заинтересованите страни** в изпълнението на поръчката с посочване на длъжностите и взаимовръзките между възложител, изпълнител, членове в обединението (ако участникът е обединение), подизпълнителите (ако се предвиждат), ръководителят на екипа, както и другия ключов персонал, участващ в изпълнението на дейностите, като се посочат техните имена и заемани длъжности;

7. Представяне на **Строителна програма и Времеви график на изпълнението** на отделните дейности (във формат Microsoft Project или еквивалентен, предоставящ еквивалентна функционалност, в т.ч. и на електронен носител). Графикът следва да представя работната програма за изпълнението на всички дейности, предвидени съгласно изискванията на документацията и проекта на договор. Календарният план следва да показва последователността, продължителността и разпределението във времето за всеки етап от договора и обекта и включените в него работи, в това число нестроителни дейности, изготвяне и одобрение на документи на изпълнителя, доставка на материали и оборудване, строително-монтажни работи, изпитания, пуск, отговорност през периода за съобщаване на дефекти. Графикът следва да включва метод на критичния път, който позволява ефективното планиране и приоритизиране на съвкупността от дейности (в общ график), отчитайки времената им за изпълнение и зависимостите между тях. За да може да се приложи този алгоритъм са нужни: списък от всички дейности, техните времеви рамки и зависимостите между тях. На база на тях се изчислява най-дългия и най-късия път за изпълнение на всички планирани дейности (и съответно на самия проект), както и кога най-рано или най-късно трябва да започне работата по конкретна планирана дейност. Една дейност е критична, ако всяко забавяне при нейното изпълнение води до забавяне на целия проект (изместване на крайния срок на проекта). Критичен път в този смисъл представлява непрекъсната последователност от критични дейности, които свързват началото и края на проекта. От определението става ясно, че то дефинира най-късия път за изпълнението на проекта – най-малко време за изпълнение.

***В случай, че предложението на даден участник не включва някой от посочените по-горе елементи и/или представеният от него Времеви график не съответства на посочените изисквания и на предложената строителна програма и методология за изпълнение на работите, същият се отстранява от участие и офертата му не се допуска до по-нататъшно участие в процедурата.***

За целите на настоящата методика, използваните в нея понятия следва да се разбират по начина, определен в Речника на българския език на Института за български език към Българската академия на науките, достъпен на следния електронен адрес: [***http://ibl.bas.bg/rbe/***](http://ibl.bas.bg/rbe/)

Всяка оферта, която отговаря на минималните изисквания на възложителя, подлежи на експертна оценка за степента ѝ на съответствие с критериите, посочени в по-долу:

**А.1) Организация на персонала по време на изпълнение на дейностите по проектиране, строителство и авторски надзор – ТП1:**

Офертите, които отговарят на изискванията на възложителя, се оценяват по подпоказателя по четиристепенна скала за оценка, като в зависимост от качеството на даденото предложение, на съответния участник му се присъждат съответно 10, 20, 30 или 40 точки. В таблицата по-долу са дадени пояснения за условията, при които дадена оферта получава оценка съответно 10, 20, 30 или 40 точки.

|  |  |
| --- | --- |
| **Критерии** | **Oценка****(Точки)** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите по проектиране, строителство и упражняване на авторски надзор удовлетворява минималните изисквания на възложителя, без да ги надгражда.*** | **10** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите по проектиране, строителство и упражняване на авторски надзор удовлетворява минималните изисквания на възложителя, като в допълнение надгражда същите чрез наличието на ЕДНО от посочените по-долу обстоятелства:****1. Посочени са задълженията и отговорностите на отделните експерти от ръководния екип, отговорни за изпълнението на дейностите по проектиране, строителство и упражняване на авторски надзор[[1]](#footnote-1). В представената организация по изпълнението на горепосочените дейности са посочени методите за осъществяване на комуникация с възложителя и останалите участници в строителния процес съгласно чл. 160 от ЗУТ;**2. Предложена е организация на работата на персонала от проектантския екип, която да подсигури правилното протичане и финализиране на процеса по одобрение на изработения инвестиционен проект. Предложението е необходимо да е насочено както към организация във връзка с работата с органа, одобряващ инвестиционния проект, така и вътрешната организация на работа на членовете от проектантския екип, което да осигури законосъобразно и в рамките на разумен срок одобряване на проекта;**3. Предложена е организация, касаеща съставянето на актовете и протоколите по време на строителството, съобразно изискванията на действащото законодателство. Същата е необходимо да обхване както организацията между ръководителя на екипа, техническия ръководител в строителството и другите ключови експерти от ръководния екип (съобразно избраната и предложена от участника организация), така и с другите участници в строителството.* | **20** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите по проектиране, строителство и упражняване на авторски надзор удовлетворява минималните изисквания на възложителя, като в допълнение надгражда същите чрез наличието на ДВЕ от посочените по-долу обстоятелства:****1. Посочени са задълженията и отговорностите на отделните експерти от ръководния екип, отговорни за изпълнението на дейностите по проектиране, строителство и упражняване на авторски надзор[[2]](#footnote-2). В представената организация по изпълнението на горепосочените дейности са посочени методите за осъществяване на комуникация с възложителя и останалите участници в строителния процес съгласно чл. 160 от ЗУТ;**2. Предложена е организация на работата на персонала от проектантския екип, която да подсигури правилното протичане и финализиране на процеса по одобрение на изработения инвестиционен проект. Предложението е необходимо да е насочено както към организация във връзка с работата с органа, одобряващ инвестиционния проект, така и вътрешната организация на работа на членовете от проектантския екип, което да осигури законосъобразно и в рамките на разумен срок одобряване на проекта;**3. Предложена е организация, касаеща съставянето на актовете и протоколите по време на строителството, съобразно изискванията на действащото законодателство. Същата е необходимо да обхване както организацията между ръководителя на екипа, техническия ръководител в строителството и другите ключови експерти от ръководния екип (съобразно избраната и предложена от участника организация), така и с другите участници в строителството.* | **30** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите по проектиране, строителство и упражняване на авторски надзор удовлетворява минималните изисквания на възложителя, като в допълнение надгражда същите чрез наличието на ВСЯКО ЕДНО от посочените по-долу обстоятелства:****1. Посочени са задълженията и отговорностите на отделните експерти от ръководния екип, отговорни за изпълнението на дейностите по проектиране, строителство и упражняване на авторски надзор[[3]](#footnote-3). В представената организация по изпълнението на горепосочените дейности са посочени методите за осъществяване на комуникация с възложителя и останалите участници в строителния процес съгласно чл. 160 от ЗУТ;**2. Предложена е организация на работата на персонала от проектантския екип, която да подсигури правилното протичане и финализиране на процеса по одобрение на изработения инвестиционен проект. Предложението е необходимо да е насочено както към организация във връзка с работата с органа, одобряващ инвестиционния проект, така и вътрешната организация на работа на членовете от проектантския екип, което да осигури законосъобразно и в рамките на разумен срок одобряване на проекта;**3. Предложена е организация, касаеща съставянето на актовете и протоколите по време на строителството, съобразно изискванията на действащото законодателство. Същата е необходимо да обхване както организацията между ръководителя на екипа, техническия ръководител в строителството и другите ключови експерти от ръководния екип (съобразно избраната и предложена от участника организация), така и с другите участници в строителството.* | **40** |

***ВАЖНО!!!*** *За да се приеме, че някое/някои от надграждащите обстоятелства е/са налице и да бъдат присъдени определен брой точки по под-показателя, съответната част от предложението на участника трябва да отговаря едновременно на следните условия:*

*- Да бъде насочено към съответната организация на персонала по горепосочените елементи, а не към начина на изпълнение на съответната дейност (последното е предмет на подпоказател ТП2);*

*- Да е насочено към настоящата поръчка, т.е. да отчита нейните обхват и съдържание, определени чрез Техническата спецификация;*

*- Предложението по компонента е необходимо да съответства на предложената в рамките на задължителния компонент организационна схема като при необходимост същата може да бъде адаптирана (детайлизирана) спрямо базовите изисквания за нейното съдържание за целите на установяване на горното съответствие.*

**А.2) Начин на изпълнение на проектирането и строителството – ТП2:**

Офертите, които отговарят на изискванията на възложителя, се оценяват по подпоказателя по четиристепенна скала за оценка, като в зависимост от качеството на даденото предложение, на участника се присъждат съответно 15, 30, 45 или 60 точки. В таблицата по-долу са дадени пояснения за условията, при които дадена оферта получава оценка съответно 15, 30, 45 или 60 точки.

|  |  |
| --- | --- |
| **Критерии** | **Oценка****(Точки)** |
| ***Предложената от участника организация и начин на изпълнение на проектантските и строителни работи удовлетворява минималните изисквания на възложителя, без да ги надгражда.*** | **15** |
| ***Предложената от участника организация и начин на изпълнение на проектантските и строителни работи удовлетворява минималните изисквания на възложителя, като в допълнение надгражда същите чрез наличието на ЕДНО от посочените по-долу обстоятелства:****1. Предложени са мерки за предотвратяване и преодоляване на идентифицираните по-долу възможни пречки за изпълнението на дейностите по проектиране и строителство (същите са в контекста на конкретния строителен обект и отчитат изискванията и спецификите на ЗУТ и приложимите подзаконови нормативни актове):**- Непълноти и/или неточности в изходните данни, продиктувани от спецификата на обекта и водещи до трудности при изготвянето на проекта;**- Забавяне на съгласуването и одобряването на изготвения инвестиционен проект от компетентните органи;* *- Повреда / дефектиране на техника и механизация в процеса на изпълнение на СМР;**- Възникване на изключително неблагоприятни климатични условия;**- Напускане на персонал (независимо от вида му) на обекта или продължителни стачни действия.**2. Представена е организация на доставката на материалите, необходими за изпълнението на строителството. Предложени са мерки за:**- осигуряване на материали, чиито качества и характеристики съответстват на договорните изисквания, вкл. тези, произтичащи от съдържанието на одобрения проект;**- осигуряване на ритмичност и своевременна доставка на необходимите материали;**- извършване на входящия контрол за качество на доставените материали.**За всяка една от представените мерки е включено предложение на конкретните дейности, които се предвиждат за изпълнението й и са посочени експертите и/или служителите, ангажирани с прякото й изпълнение. Мерките следва да бъдат съпроводени и от посочване на очаквания ефект от тяхното изпълнение и да водят до постигането на целите на контрола по доставката и качеството и съответствието на материалите.**3. Предложени са мерки, свързани с опазване на околната среда по време на строителството и контролиране на социалното напрежение в периода на изпълнение на строителството и водещи до:**- съблюдаване на ограниченията, предписани от приложимото законодателство по отношение на опазване на околната среда;**- подходящо събиране, складиране, обезвреждане, транспортиране, оползотворяване на генерираните от дейността строителни отпадъци;**- опазване на зелените площи и почистване на строителната площадка;**- предоставяне на навременна, пълна и точна информация по отношение на евентуални планови и/или аварийни нарушения на водоподаването;* *- осигуряване на безопасно и безпроблемно движение на служители, работещи на и обслужващи нормалното функциониране на пречиствателната станция.**Мерките следва да бъдат съпроводени и от посочване на очакваното въздействие и резултат на конкретната мярка към изпълнението на договора като цяло.* | **30** |
| ***Предложената от участника организация и начин на изпълнение на проектантските и строителни работи удовлетворява минималните изисквания на възложителя, като в допълнение надгражда същите чрез наличието на ДВЕ от посочените по-долу обстоятелства:****1. Предложени са мерки за предотвратяване и преодоляване на идентифицираните по-долу възможни пречки за изпълнението на дейностите по проектиране и строителство (същите са в контекста на конкретния строителен обект и отчитат изискванията и спецификите на ЗУТ и приложимите подзаконови нормативни актове):**- Непълноти и/или неточности в изходните данни, продиктувани от спецификата на обекта и водещи до трудности при изготвянето на проекта;**- Забавяне на съгласуването и одобряването на изготвения инвестиционен проект от компетентните органи;* *- Повреда / дефектиране на техника и механизация в процеса на изпълнение на СМР;**- Възникване на изключително неблагоприятни климатични условия;**- Напускане на персонал (независимо от вида му) на обекта или продължителни стачни действия.**2. Представена е организация на доставката на материалите, необходими за изпълнението на строителството. Предложени са мерки за:**- осигуряване на материали, чиито качества и характеристики съответстват на договорните изисквания, вкл. тези, произтичащи от съдържанието на одобрения проект;**- осигуряване на ритмичност и своевременна доставка на необходимите материали;**- извършване на входящия контрол за качество на доставените материали.**За всяка една от представените мерки е включено предложение на конкретните дейности, които се предвиждат за изпълнението й и са посочени експертите и/или служителите, ангажирани с прякото й изпълнение. Мерките следва да бъдат съпроводени и от посочване на очаквания ефект от тяхното изпълнение и да водят до постигането на целите на контрола по доставката и качеството и съответствието на материалите.**3. Предложени са мерки, свързани с опазване на околната среда по време на строителството и контролиране на социалното напрежение в периода на изпълнение на строителството и водещи до:**- съблюдаване на ограниченията, предписани от приложимото законодателство по отношение на опазване на околната среда;**- подходящо събиране, складиране, обезвреждане, транспортиране, оползотворяване на генерираните от дейността строителни отпадъци;**- опазване на зелените площи и почистване на строителната площадка;**- предоставяне на навременна, пълна и точна информация по отношение на евентуални планови и/или аварийни нарушения на водоподаването;* *- осигуряване на безопасно и безпроблемно движение на служители, работещи на и обслужващи нормалното функциониране на пречиствателната станция.**Мерките следва да бъдат съпроводени и от посочване на очакваното въздействие и резултат на конкретната мярка към изпълнението на договора като цяло.* | **45** |
| ***Предложената от участника организация и начин на изпълнение на проектантските и строителни работи удовлетворява минималните изисквания на възложителя, като в допълнение надгражда същите чрез наличието на ВСЯКО ЕДНО от посочените по-долу обстоятелства:****1. Предложени са мерки за предотвратяване и преодоляване на идентифицираните по-долу възможни пречки за изпълнението на дейностите по проектиране и строителство (същите са в контекста на конкретния строителен обект и отчитат изискванията и спецификите на ЗУТ и приложимите подзаконови нормативни актове):**- Непълноти и/или неточности в изходните данни, продиктувани от спецификата на обекта и водещи до трудности при изготвянето на проекта;**- Забавяне на съгласуването и одобряването на изготвения инвестиционен проект от компетентните органи;* *- Повреда / дефектиране на техника и механизация в процеса на изпълнение на СМР;**- Възникване на изключително неблагоприятни климатични условия;**- Напускане на персонал (независимо от вида му) на обекта или продължителни стачни действия.**2. Представена е организация на доставката на материалите, необходими за изпълнението на строителството. Предложени са мерки за:**- осигуряване на материали, чиито качества и характеристики съответстват на договорните изисквания, вкл. тези, произтичащи от съдържанието на одобрения проект;**- осигуряване на ритмичност и своевременна доставка на необходимите материали;**- извършване на входящия контрол за качество на доставените материали.**За всяка една от представените мерки е включено предложение на конкретните дейности, които се предвиждат за изпълнението й и са посочени експертите и/или служителите, ангажирани с прякото й изпълнение. Мерките следва да бъдат съпроводени и от посочване на очаквания ефект от тяхното изпълнение и да водят до постигането на целите на контрола по доставката и качеството и съответствието на материалите.**3. Предложени са мерки, свързани с опазване на околната среда по време на строителството и контролиране на социалното напрежение в периода на изпълнение на строителството и водещи до:**- съблюдаване на ограниченията, предписани от приложимото законодателство по отношение на опазване на околната среда;**- подходящо събиране, складиране, обезвреждане, транспортиране, оползотворяване на генерираните от дейността строителни отпадъци;**- опазване на зелените площи и почистване на строителната площадка;**- предоставяне на навременна, пълна и точна информация по отношение на евентуални планови и/или аварийни нарушения на водоподаването;* *- осигуряване на безопасно и безпроблемно движение на служители, работещи на и обслужващи нормалното функциониране на пречиствателната станция.**Мерките следва да бъдат съпроводени и от посочване на очакваното въздействие и резултат на конкретната мярка към изпълнението на договора като цяло.* | **60** |

***ВАЖНО!!!*** *За да се приеме, че някое/някои от надграждащите обстоятелства е/са налице и да бъдат присъдени определен брой точки по под-показателя, съответното предложение на участника трябва да отговаря едновременно на следните условия:*

*- да е налично предложение за конкретни действия, свързани с реализация на изведените по-горе мерки/действия;*

*- предложението да е насочено към настоящата обществена поръчка и нейния специфичен обект, т.е. да отчита предварително обявените условия за изпълнение на поръчката, произтичащи от Техническата спецификация.*

*Под „конкретни дейности / действия“ следва да се разбира посочване на дейности / действия, които са относими към специфичния предмет на поръчката (уточнен чрез Техническите спецификации) и отчитат връзката между съответното представено от участника решение и целеният краен резултат – точното изпълнение на обекта.*

**Б) ФИНАНСОВ ПОКАЗАТЕЛ (ФП)** – Оценява се предложена от участника обща крайна цена за изпълнение на поръчката. Максимално възможната оценка е 100 точки, като оценката по показателя се изчислява по формулата: **ФП = (Цmin / Цi) х 100**, където:

 **Цmin** е най-ниската предложена от Участник цена за изпълнение на поръчката, формирана от сбора на предложените цени за изпълнение на проектирането, авторския надзор, строителните работи и провизорните суми;

**Цi** е предложената от Участник(i) цена за изпълнение на поръчката, формирана от сборът на предложените цени за изпълнение на проектирането, авторския надзор, строителните работи и провизорните суми.

*От участие в процедурата ще се отстранява участник, предложил цена за изпълнение, която е по-висока от посочената от възложителя максимална прогнозна стойност за изпълнение на обществената поръчка като цяло и/или по някое от бюджетните пера за изпълнение на отделните дейности.*

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.

1. Същите са посочени в т. 3.3.2. на Раздел II „Условия за участие“ от документацията за участие [↑](#footnote-ref-1)
2. Същите са посочени в т. 3.3.2. на Раздел II „Условия за участие“ от документацията за участие [↑](#footnote-ref-2)
3. Същите са посочени в т. 3.3.2. на Раздел II „Условия за участие“ от документацията за участие [↑](#footnote-ref-3)